Kirje Afrikasta (1878)
Ollessani terveyttäni hoitamassa Valaskalalahdessa
Kesäkuulla v. , kohtasin
siellä erään St. Helenasta sinne tulleen
Englannin alamaisen mr. Tims’in, joka eräänä
päiväna tuli luokseni, tuoden minulle
erään kirjan, sanoen: ”Te ehkä tunnette
tämän kirjan kielen”. Minä katselin
kirjaa, joka oli aivan Suomen vanhain
Virsikirjain muotoinen ja kysyin häneltä:
”Mistä Te olette tämmöisen kirjan saaneet?”
Hän: ”St. Helenassa kuoli eräs merimies,
ja vainajan kaikki tavara-vähät myytiin
sitte huutokaupalla, jolloin huusin ne kaikki,
ja siinä joukossa oli tämä kirjakin, josta
en kuitenkaan sanaakaan ymmärrä”. Minun
ei suinkaan ollut vaikia tietää, mitä
kieltä se oli, sillä se oli todellakin ”Suomalainen
Virsi- ja Evankeliumikirja”, jonkatähden
hänelle sanoin: ”Tämä on minun
äitinkieltäni”. Sitte kyselin, tietäisikö
hän jotain tarkempaa kansalaisestamme
merimies-vainajasta, mutta hän ei sanonut
tietävänsä sen enempää. Kirjan antoi hän
minulle, ja sitä tarkastellessani huomasin
sen kannessa seuraavan kirjoituksen: ”Vuona
1839 syntyny 14 Abriles Vanha suvi
Päivä. Erland Vliasson on tämän kirjan
ojkiia omistaja 1863”. — Vainaja on siis
selvästi ollut suomalainen, jonkatähden,
koska merellä kuolleista useinkaan ei saa
tietoja, lienee sukulaisille suotuisa, että edellä
sanottu tulee julkisuuteen. — Oumlongalla
Ondongan valtakunnassa 25 p. Helmikuuta
1876.

Etelä-Afrikka
Uudelleen julkaistut kirjeet